**Kursusprogram, v1b**

**Verdenskulturarv i Andalusien, den 21. – 26. oktober 2024**

***I fodsporene på H C Andersen, Picasso og Lorca.***

**Hvorfor kulturarv?**

Ved at studere den europæiske kulturarv får vi en bedre forståelse af verden. Vi bliver mere opmærksomme på og respektere andre kulturer.

På dette kursus sigter vi mod at udforske den kunstneriske produktion af H. C. Andersen, Picasso, Lorca samt andre dele af immateriel kulturarv, især musik.

**Hvordan lærer vi?**

Vi oplever, hører fortællinger og reflekterer over det vi lærer. Kurset er lavet således, at teori og praksis kombineres med deltagernes interesser, viden og erfaringer.

Indimellem forsøger vi, at lave faglige oplæg med udgangspunkt i en dansk vinkel på bl.a. H. C. Andersen.

Vi bruger følgende 3 kunstnere til at lære om kulturarv:

H. C Andersen, en dansk multikunstner, mest kendt for sine eventyr. Han rejste utrolig meget og havde sit motto: ” At rejse er at leve”.

Vi tager udgangspunkt i hans besøg i Andalusien

Dernæst møder vi to andre kunstnere med rødder i Andalusien: Pablo Picasso (Malaga) og Federico Garcia Lorca (Granada). Kunstnerisk har Sevilla intet at misunde disse byer. Det er byen, der er kendt for alle slags musik – fra opera til flamenco.

Sevilla er den by, der først blev erklæret UNESCO Verdens kulturarv, som kreativ musik-by i 2006, hvilket forpligter i forhold til at fremme musik som et middel til kulturel udvikling. Desuden blev byen anerkendt af UNESCO som immateriel kulturarv for sin flamencotradition.

**Program**

**Mandag d. 21. oktober: Kurset starter kl. 15.00 i Malaga:**

Velkomst ved lokal kursusleder,

intro til kurset: Mål, indhold og forventninger.

Oplæg Mogens: H C Andersen og Spanien

Intro til Spanien, Andalusien, Malaga, Granada og Sevilla.

**Tirsdag d. 22. oktober:**

Malaga: ”Gåtur” gennem litteraturen ”med H.C. Andersen” i Málaga

Besøg på Picasso-Museum.

Bus fra Malaga til Granada

**Aften i Granada:** Andalusiens rødder: Den gamle by i Granada - Det sidste mauriske kalifat

**Onsdag d. 23. oktober:**

Federico Garcia Lorca: En poetisk rute med fortællinger og sagn

Alhambra uden for murene og fortællingerne om dets tårne.

Besøg: Alhambra

**Torsdag d. 24. oktober:**

H.C. Andersen i Granada, vi følger hans måde at betragte den mauriske kultur og arkitektur.

Bustur fra Granada til Sevilla

**Aften i Sevilla:** Kulturarv på verdensplan.

**Fredag d. 25. oktober:**

Musik i Sevilla: Fra opera til flamenco: Musikvandring - UNESCO Creative Music City.

**Lørdag d. 26. oktober:**

Workshop: Hvad har vi lært? Opsamling, evaluering og uddeling af kursusbeviser.

Kan vi lave noget sammen i fremtiden? Kort præsentation af NGO-netværket.

**Praktisk**

**Rejse og ophold**

Vi rejser TIL Malaga og hjem FRA Sevilla. Vi undersøger, om vi flyver til Malaga søndag eller mandag. Hjem fra Sevilla lørdag.

Vi går så at sige i de kunstneres fodspor. Det betyder, at deltagerne skal regne med at kunne gå relativ langt. Vi har ikke et klasseværelse som basis, men kan efter behov holde møder på hotellerne, hvor vi overnatter.

Vi vil søge at skaffe overnatning i centrum tæt ved busstationen i de 3 byer.

**Økonomi**

Det er gratis at deltage. Erasmus+ Mobilitetstilskuddet kan dække rejseudgifter, hotelværelser, og måltider, entreer, lokal transport, og kursusgebyr til værterne.

Deltagerne skal kun medbringe lommepenge til dækning af eventuelle ekstra luksuøse middage og cafébesøg i fritiden, udgifter til souvenirs, gaver mv.

**Forsikringsforhold:**

Da der er tale om en kortvarig studierejse, hvor man deltager uden løn og uden et ansættelsesmæssigt forhold til arrangøren af rejsekurset, er det deltagernes eget ansvar at have eller tegne rejse-, ulykkes- og ansvarsforsikringer for turen.

**Antal deltagere:**

Max 8 deltagere inklusive rejselederen.

**Ansøgning**

Man kan ansøge om at deltage, hvis man er aktiv i en af de foreninger, der er medlem af NGO-netværket, eller hvis man har søgt om individuelt medlemskab.

* **Se https://ngo-netvaerk.dk/bliv-medlem**

Fristen for at indsende *din motiverede ansøgning* er **mandag, den 5. august 2024.**

Senest 1 uge efter fristen får du at vide, om du er optaget på den foreløbige deltagerliste, og i så fald bedes du indsende *det fulde informationsskema* med personlige oplysninger, vi skal benytte for at kunne lave den endelige tilmelding til den spanske kursusudbyder, og til at bestille flybilletter og hotelværelser, og til at få afklaret rejseforsikringsspørgsmål, m.m.

*Udvælgelseskriterier fremgår af ansøgningsskemaet.*

**Nærmere oplysninger:**

Kontakt rejseleder Mogens Godballe

Mail: mogens@nordfyns.nu \* +45 51 51 29 46